[S.-ék 17 éves lánya…]
Hajnóczy Péter, kézirat, HP00066
Péter Hajnóczy, manuscript, HP00066
S.-ék 17 éves lánya először nem akart szólni "a dologról" szüleinek, ahogy a vele megesett, hihetetlennek és valószínűtlennek tűnő eseményt magában néven nevezte.
Sértetlen kéziratlapok egy példányban, szerzői oldalszámozással. A lapokat a Szegedi Hajnóczy Péter Hagyatékgondozó Műhely munkatársai is számokkal látták el.
A kéziratot a Szegedi Hajnóczy Péter Hagyatékgondozó Műhely munkatársai egy iratgyűjtőben helyezték el, amiben a kézirat három gépelt példánya is megtalálható. A gépiratköteg azonosítója: Q337898
A Szegedi Hajnóczy Péter Hagyatékgondozó Műhely által adott jelzet (1/9) az iratgyűjtőn található. Az iratgyűjtőn fedlapján nem a szerzőtől származó bejegyzések: "M-ék 17 éves lánya" nov. kezdet 1975. XII. 31.–; Novellakezdet 1975-ből
A kéziraton minden dátum autográf.
A felső margó bal oldalán bejegyzés: "égő, zuhanó repülőt akar karácsonyfára tenni?" Alatt: OTT ÜL A CUKRÁSZDÁBAN
A felső margó jobb szélén bejegyzés: (önvád: nem mindenkivel eshet meg, hogy ajánlatot tesznek neki)